# data[].attributes.body
Mieheni kanssa olemme työskennelleet sivutoimisina talonmiehinä kahdessa yhteisöllisessä pienkerrostalossa kuuden vuoden ajan.
Asuntoja taloilla on yhteensä 54 ja asukkaita noin 100.
Kiinteistöhuollollisten tehtävien lisäksi asukkaiden viihtyvyys, neuvonta, ohjaus ja auttaminen ovat kuuluneet keskeisesti meidän tehtäviimme. Asukkaat ovat monipuolinen ryhmä kansalaisia; maahanmuuttajia, työttömiä, työssä käyviä, lapsiperheitä, vanhuksia ja nuoria. Tässä työssä tutuksi ovat tulleet vuokrasuhteisiin liittyvät tekniset asiat, häädöt ja tukijärjestelmät. Lisäksi yhteistyötä on tehty niin lastensuojelun, sosiaalipäivystyksen, eläintensuojelun, sosiaalityön, perhetyön ja eri viranomaistahojen kanssa.

# data[].attributes.body
Viimeisen ja syventävän harjoittelun tein Mäntsälän perheneuvolassa perhetyöntekijänä. Perinteisesti perheneuvoloilla ei ole ollut omaa perhetyöntekijää ja pääsin pilotoimaan tätä kokeilua. Harjoitteluni aikana perheneuvola saikin sisäisen siirron kautta perhetyöntekijän riveihinsä.
Perhetyössä uusperheneuvojakoulutukseni hyödynsi ja tuki osaamistani merkittävästi. Perheiden kohtaaminen, yhteisen ymmärryksen löytäminen ja tavoitteet työskentelylle rakentuivat sujuvasti ja loivat näin ollen hyvät puitteet työskennellä perheissä.
Moniammatillisuus ja perheiden monisyiset haasteet näyttäytyivät perhetyössä monipuolisesti. Jokaisen perheen tarina on ainutlaatuinen - samoin työskentely heidän kanssaan.

# data[].attributes.body
Päättötyön puitteissa pääsin työskentelemään mielenterveyskuntoutujien kanssa Miete ry:n ollessa toimeksiantajana. Päättötyö oli toiminnallinen ja sen tarkoituksena oli tuottaa työkalu, jolla jäsenten elämänlaadun muuttumista voidaan mitata. Työkalun pohjana käytettiin työpajoissa mielenterveyskuntoutujien kanssa rakennettua Elämänpuuta, joka rakentui ruskan väreistä kertoen jäsenten menneisyydestä,  nykyisyydestä ja tulevaisuudesta.
Päättötyön tekeminen oli koskettava ja rikastuttava kokemus. Työskentely mielenterveyskuntoutujien kanssa oli ikimuistoista ja heidän tarinat elävät ja opettavat minua edelleen.
Opinnäytetyön tuotos jäi Miete ry:n käyttöön ja sitä pidettiin hyödyllisinä. Pilotoinnissa todennettiin yhdistyksen toiminnan merkittävä positiivinen vaikutus jäsentensä elämänlaatuun.

# data[].attributes.body
Toisen harjoittelun suoritin Lahden vanhusten asuntosäätiöllä asukasohjaajana. Pääsin vetämään ryhmiä, antamaan tabletti- ja tietokone opastusta sekä tekemään asukasohjausta. Vanhustyössä korostui asiakkaiden osallistaminen, sekä monipuolinen viriketoiminta. Viriketoimintaa vedin monipuolisesti: pelejä, liikuntaa, aistimuistelua, iltamia, unelmia, runoutta, karaokea ja keskusteluryhmiä. Lisäksi työhön kuului hankkia ulkopuolisia esiintyjiä ja viihdyttäjiä. Yhteistyö kolmannen sektorin kanssa oli merkittävää.
Ikääntyneiden kanssa työskentely oli erittäin antoisaa ja mieltä avaavaa. Myös heidän kanssa työskennellessäni korostui luonto äänin, kuvin, materiaalein ja muistoin.

# data[].attributes.body
Opintojeni alussa sain lastentarhanopettajan sijaisuuden Vuokkoharjun päiväkodista. Vaikka sosionomina suuntauduin aikuis- ja perhetyöhön oli vuosi päiväkodissa korvaamattoman arvokas ja miellyttävä kokemus. Lastentarhanopettajana käytin osallistavaa työotetta ja hyödynsin vahvasti luonto- ja taide menetelmiä. Lisäksi aistikasvatus oli hauskaa ja innostavaa niin lapsista kuin aikuisistakin. Kasvatuskumppanuus vanhempien kanssa oli mielenkiintoista ja antoisaa.
Pääsin hyödyntämään välittömästi uusperheneuvojakoulutusta järjestämällä päiväkodin ja esikoulun henkilökunnalle työillan aiheesta. Saamani palaute oli erinomaista ja henkilökunta koki sen tarpeelliseksi sekä mielenkiintoiseksi.

# data[].attributes.body
Suomen uusperheiden liiton järjestämä ammatillinen täydennyskoulutus, jonka laajuus on 16 op. Koulutus sisältää seuraavia teemoja: psykodraamaohjaus, isyys, monimuotoiset perheet, uusperheen sisarussuhteet, roolit uusperheissä, sukupuu menetelmä, parisuhteen palikat ja symboli esineiden käyttö ja paljon muuta.
Uusperheneuvojakoulutus tarjoaa hyvät välineet kohdata ja ymmärtää uusperheitä ja perheen sisäisiä vuorovaikutussuhteita.

# data[].attributes.body
cv

# data[].attributes.body
Olen 35-vuotias nainen Kärkölästä. Ihmisenä olen perhekeskeinen ja luontoharrastukset ovat lähellä sydäntäni. Elän uusperheessä, johon kuuluvat mieheni, tytärpuoleni, kaksi koiraa ja lisäksi olemme tukivanhempia 16-vuotiaalle nuorelle tytölle. Luontomatkailu, retkeily, Lappi ja kalastaminen ovat olennainen osa meidän arkeamme.
Teen myös mielelläni vapaaehtoistyötä ja talkoohenki asuu syvällä minussa.
Kaiken tämän keskellä olemme mieheni kanssa toimineet kahden yhteisöllisen kerrostalokiinteistön talonmiehinä jo yli kuusi vuotta. Asukkaiden ohjaaminen ja viihtyvyys ovat tärkeitä asioita ja työ on antoisaa, vaikkakin myös haasteellista ajoittain. Tässä työssä ihmisen arki on lähellä ja läsnä jatkuvasti niin suruissa kuin iloissakin.